Yeshurun a mǎn nén ǎ ngátsaŋada məkǒl. -o ngánén, o fibí, o ngáhə́m- ńdɔ a ngálúm é Zāmbá yǎ á ngānâ nyé mvús a sámálá Ńkōm, akodé díé. 16Ńdɔ a ngátíndī nyé naa á suŋ abán ai bədzín, bə́ bɔ̄ naa á wóg olún ai bə́bə̂ bə́ mam bə́ bɔɔg. 17Bə́ ngavə́ bəsátan yǎ bə́sə kig Zambá mə̄túnuŋa, bə́zambá yā bə́ ngábə́ kig bə́ yəmə, miǹkpámáŋ bəzambá yə angogé angogé, ébá bēsīá bá ndzí kig mbáda. 18Wavóan Ńkóm yā ó ngábonde wa, wátsǒg kīg fə é Zāmbá yǎ á ngábyé wā ! 19Ǹtondôbə a ngáyén dɔ́, ńdɔ̄ olún wóé ó ngátsam bəngɔn ai bəndómán bóé. 20Ńdɔ a ngádzó nâ: “Mayi bɔ́ sɔli ásū dáma, eyɔ̌ŋ te mǎyi yén ḿból báyi kə́ súgulan. Amú bə́ nə̄ ḿmié bǒd yā ó nə́ ndámān, é bɔ́n bá sə́ kig dzǎm bi áfidí ai bɔ́. 21Bə́ ngánɔŋ anə́ évəgan ai ǹlúman wama é dzóm é sə́ kig Zambá, bə́ bɔ̄ nə̄ mə́ wog olún ai bəzəzə bə́ byə́m. Ńdɔ̄ hḿ maa mǎyi bɔ̌ naa bə́ bɔ abán ai é bod bə́ sə́ kig bod, mayi bɔ́ ndə́gələ ai áyɔŋ bíkúl á nə́ dzə́dzāá. 22Owé, ndóan e káb yǎ mā á mīmbóg mí dzwé, yayi dígi a kələ kwí á bīdɔ́g yā tolendǒŋ, yayi dígī sí ai bibumá yā étēde e dígí ányǔ miǹkǒl.